शिंजो आबे की हत्या

8 जुलाई 2022 को, जापान के पूर्व प्रधान मंत्री और प्रतिनिधि सभा के एक सेवारत सदस्य शिंजो आबे की जापान के नारा प्रान्त के नारा शहर में यामातो-सैदाईजी स्टेशन के बाहर एक राजनीतिक कार्यक्रम में बोलते समय हत्या कर दी गई थी। लगभग 11:30 बजे जेएसटी (यूटीसी+9), लिबरल डेमोक्रेटिक पार्टी (एलडीपी) के उम्मीदवार के लिए एक अभियान भाषण देते समय, आबे को एक घर के बने बन्दूक से पीछे से गोली मार दी गई थी। आबे को मेडिकल हेलीकॉप्टर से नारा मेडिकल यूनिवर्सिटी अस्पताल ले जाया गया, जहां शूटिंग के साढ़े पांच घंटे बाद शाम 5:03 बजे उन्हें मृत घोषित कर दिया गया।

कई देशों के नेताओं ने अबे की मृत्यु पर सदमे और दुख व्यक्त करते हुए उनकी उपलब्धियों की प्रशंसा की। 1936 में 26 फरवरी की घटना के दौरान सैतो मकोतो और ताकाहाशी कोरेकियो के बाद से उनकी हत्या जापान के पूर्व प्रधान मंत्री की पहली और साथ ही 1978 में इटली के एल्डो मोरो के बाद से जी7 के पूर्व नेता की पहली हत्या थी।

मामला
जापान के प्रधानमंत्री के रूप में शिजों आबे ने वर्ष 2006 से 2007 में काम किया, उसके बाद दोबारा 2013 से 2020 तक प्रधानमंत्री चुने गए। इसके बाद उन्होंने खराब सेहत के कारण त्यागपत्र दे दिया। जापान के इतिहास में युद्ध के बाद सबसे अधिक समय तक प्रधानमंत्री रहे हैं। इनके नाना (इनके माता के पिता) नोबुसूके किशि भी 1957 से 1960 के बीच जापान के प्रधानमंत्री रह चुके हैं। उनके ऊपर भी हमला हुआ था, लेकिन वे बच गए थे।

आरोपी
इस हत्या के लिए जापान के पूर्व सैनिक 41 वर्षीय तेत्सुया यमागमी को आरोपी माना गया है। इसने जापान में सैनिक के रूप में 2002 से 2005 तक काम किया था। इसे घटना स्थल से ही पुलिस ने पकड़ लिया था। पुलिस के हत्थे चढ़ने के बाद यामागामी ने बताया कि उसने आबे की हत्या उनके राजनीतिक फैसले के कारण नहीं ली थी, बल्कि 2002 के समय उसकी माँ को यूनिफिकेशन चर्च के द्वारा ब्रेनवाश किया गया, जिससे उसकी माँ के पास थोड़ा भी पैसा नहीं बचा और वो कंगाल हो गई थी। इसके बाद उसने यूनिफिकेशन चर्च की हाक जा हान को मारने का फैसला किया था, लेकिन उस तक पहुँच नहीं पा रहा था। इस कारण उसने फैसला किया कि उसके जगह वो शिंजों आबे को अपना निशाना बनाएगा, क्योंकि आबे ने ही इस धर्म का जापान में प्रचार किया था और अपने दादा के समय इसके समर्थन में भाषण भी दिया था। निक्कन गेंदई अखबार के अनुसार आबे के चौथे केबिनेट के 20 सदस्यों में से 10 सदस्य यूनिफिकेशन चर्च से जुड़े हुए हैं। यामागामी ने कहा कि उसे आबे के राजनीतिक नीतियों या कार्यों से कोई समस्या नहीं थी। 

यामागामी ने हत्या के लिए अपने द्वारा बनाए गए बंदूक का इस्तेमाल किया था।

संदर्भ

जापान में २०२२ के अपराध
जापानी राजनीति में २०२२
जापानी राजनीति में हत्या
जापान में अग्निहथ्यारों से हत्या
जापान में व्यक्तियों द्वारा हत्या
एशिया में फ़िल्माई गई हत्याएँ
शिंजो आबे